پەیامنێر ئاژانس شەفەق نیوز وت: ٢٥ کۆمپانیا لە چین ئامادەکاری ئاهەنگ و سویرەیل و دویرانن شەوی سویر لەو پیشانگا بەشداری کردن ک یە یەکەمین جارە لە عراق بوود.
دیزاینەر ژوڵە بەکر ک لە پیشانگاگە بەشداری کەێد، ئەرا ئاژانس شەفەق نیوز وت: ئمڕوو لەی پێشانگا وە بڕیگ دیزاین تایبەت بەشداری کردم، ک کار لە یەکیگ لە شەیوەیل سویرەگە نزیکەی دوو هەزار ساعەت وە کارەگەی چگە، و گشتی وەدەس کریاگە.
لەلای خوەییش، ئەحمەد تنیاوی خاوەن یەکیگە لەو کۆمپانیایلە ک لە پیشانگاگە بەشداری کەن، ئەرا ئاژانس شەفەق نیوز وت: کۆمپانیای ئیمە تایبەتە وە ئامادەکردن وەوی و ئامادەکردن گشت خوازینەیل سویر، و ئیجویر پیشانگایگ دەر ئەرا گەرمکردن بازاڕ ئەو خزمەتەیلە واز کەێد ک کۆمپانیایل ئی چینە پیشکەشیان کەن.
